EkBass/fiwiki-20250220-pages-articles huggingface dataset:
Georg Streitberger

Georg Streitberger (s. 26. huhtikuuta 1981) on itävaltalainen alppihiihtäjä. ==Arvokilpailut== Vancouverin olympialaisissa 2010 Streitberger oli supersuurpujottelussa 17:s. Schladmingin MM-kilpailuissa 2013 hän oli samassa lajissa kymmenes. Sotšin olympialaisissa 2014 Streitberger sijoittui syöksylaskussa 17:nneksi ja supersuurpujottelussa 21:nneksi. Vailin/Beaver Creekin MM-kilpailuissa 2015 hän oli supersuurpujottelussa kahdeksas. ==Maailmancup== Streitberger osallistui ensimmäiseen Alppihiihdon maailmancupin kilpailuun Bormion suurpujottelussa 18. maaliskuuta 2000 sijoittuen 24:nneksi. Sen jälkeen hän kisasi seuraavan kerran maailmancupissa vasta kaudella 2004–2005. Streitberger on voittanut urallaan kolme maailmancupin kilpailua, ollut kolmesti toinen ja neljä kertaa kolmas. Ensimmäisen voittonsa hän otti Kvitfjellin supersuurpujottelussa 2008, toisen Beaver Creekin supersuurpujottelussa 2010 ja kolmannen Kvitfjellin syöksylaskussa helmikuussa 2014. Lisäksi hän on ollut super-G:ssä kerran toinen ja kahdesti kolmas Kitzbühelissä sekä kerran toinen Kvitfjellissä ja kolmas Lake Louisessa käydyissä kilpailuissa sekä syöksylaskussa toinen Garmisch-Partenkirchenissä 2013 ja kolmas Méribelissä 2015. Kaudella 2010–2011 Streitberger sijoittui toiseksi super-G:n maailmancupin kokonaispisteissä. == Lähteet == == Aiheesta muualla == * Georg Streitbergerin fanisivut Luokka:Itävaltalaiset alppihiihtäjät Luokka:Vuonna 1981 syntyneet Luokka:Elävät henkilöt
Leonard Long

Leonard Hugh Long OAM (25. huhtikuuta 1911 – 3. marraskuuta 2013 Melbourne) oli australialainen taidemaalari, joka tuli tunnetuksi maansa maisemien, varsinkin jokien, kuvaajana. Hän varttui Mittagongissa Uudessa Etelä-Walesissa ja ryhtyi päätoimiseksi taiteilijaksi vuonna 1955 pidettyään sitä ennen kellosepänliikettä. Long kävi vuonna 1958 Alice Springsissä ja pääsi tekemään yhteistyötä maineikkaan aboriginaalitaiteilija Albert Namatjiran kanssa.Art Nomad: Leonard Hugh LONG O.A.M. (b.1911) Longin teoksia on päätynyt sekä suuriin gallerioihin että yksityiskokoelmiin niin Australiaan kuin ulkomaillekin. Long sai 26. tammikuuta 1993 Australian ritarikunnan mitalin.It's an Honour == Lähteet == Luokka:Australialaiset taidemaalarit Luokka:Vuonna 1911 syntyneet Luokka:Vuonna 2013 kuolleet Luokka:Yli satavuotiaiksi eläneet australialaiset
Jack Bannon

thumb|Bannon vuonna 1977. Jack Bannon (14. kesäkuuta 1940 Los Angeles, Kalifornia – 25. lokakuuta 2017 Coeur d’Alene, Idaho) oli yhdysvaltalainen näyttelijä, joka tunnettiin parhaiten Art Donovanin roolista televisiosarjassa Lou Grant (1977–1982). Hän esiintyi lisäksi lukuisissa muissa televisio- ohjelmissa, kuten L.A. Heatissa, ja toimi myös elokuvanäyttelijänä.Jack Bannon on TV.com Myös Bannonin vanhemmat Jim Bannon ja Bea Benedaret olivat näyttelijöitä. Bannon oli naimisissa John Travoltan siskon Ellen Travoltan kanssa, ja pari vietti aikansa pääasiassa Idahossa. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Vuonna 1940 syntyneet Luokka:Vuonna 2017 kuolleet
Bayan Northcott

Bayan Northcott (1940 Lontoo – 13. joulukuuta 2022) oli brittiläinen musiikkikriitikko ja säveltäjä, joka alkujaan opiskeli englantia Oxfordissa ja myös opetti sitä itse kuuden vuoden ajan.Stainer & Bell: Bayan Northcott Northcott toimi New Statesmanin, The Sunday Telegraphin ja The Independentin kriitikkona ja johti nykymusiikkiin erikoistunutta levy-yhtiötä NMC. Hän sai urallaan rohkaisua muiden muassa Alexander Goehrilta ja Hans Kelleriltä, vaikkakin oli säveltäjänä lähinnä itseoppinut. Hän loi musiikkia lähinnä pienille kokoonpanoille. BBC Singers on toistuvasti esittänyt Northcottin teoksen Hymn to Cybele (1983); konserton käyrätorvelle ja yhtyeelle (1998) kantaesitti Yhdysvalloissa Speculum Musicae ja Britanniassa London Sinfonietta. Muihin Northcottin teoksiin lukeutuu Four Votive Antiphons (op. 7), johon sisällytettiin myös aiemmin Gothic Voices'n tilaama Ave Regina Caelorum, ja jonka osista Salve Regina ja Alma Redemptoris Mater on levytetty Signum-levymerkille. Vuonna 2009 julkaistiin Northcottin kirjoitusten kokoelma The Way We Listen Now. == Lähteet == Luokka:Brittiläiset säveltäjät Luokka:Kriitikot Luokka:Vuonna 1940 syntyneet Luokka:Vuonna 2022 kuolleet
Caniformia

Caniformia tai Canoidea on koiramaisten petoeläinten muodostama alalahko petoeläinten lahkossa (Carnivora). Se erosi petoeläinten toisesta, kissamaiseen Feliformia-alalahkoon johtaneesta kehityslinjasta 55 miljoonaa vuotta sitten. == Heimot == Caniformia-alalahkoon kuuluu yhdeksän heimoa: * Haisunäädät (Mephitidae) * Karhut (Ursidae) * Koiraeläimet (Canidae) * Korvahylkeet (Otariidae) * Kultapanda (Ailuridae) * Mursut (Odobenidae) * Näätäeläimet (Mustelidae) * Puolikarhut (Procyonidae) * Varsinaiset hylkeet (Phocidae) Alalahkon kolme hylje-eläinheimoa (varsinaiset hylkeet, korvahylkeet, mursut) on perinteisesti yhdistetty eväjalkaisten ryhmäksi Pinnipedia, jolla ei ole asemaa nykyluokituksessa, mutta joka kuitenkin muodostaa luonnollisen, evolutiivisesti yhtenäisen ryhmän. == Lähteet == * === Viitteet === Luokka:Petoeläimet
Peter Kohnke

Peter Kohnke (9. lokakuuta 1941 Königsberg, Saksa – 30. huhtikuuta 1975 Bremervörde, Ala-Saksi) oli Saksaa ja Länsi-Saksaa edustanut ampuja. Hän voitti vuoden 1960 kesäolympialaisissa Roomassa kultamitalin 50 metrin pienoiskiväärissä (makuu). Vuonna 1968 hän kilpaili vielä Méxicon kesäolympialaisissa, mutta jäi mitaleitta sijoittuen 50 metrin pienoiskiväärissä (asennot) seitsemänneksi.Peter Kohnke Biography and Olympic Results == Lähteet == Luokka:Saksalaiset ampujat Luokka:Saksalaiset olympiavoittajat Luokka:Vuonna 1941 syntyneet Luokka:Vuonna 1975 kuolleet
Ranskan neljäs tasavalta

Neljäs tasavalta () oli ajanjakso Ranskan historiassa vuosina 1946–1958. Tuona aikana Ranskassa oli voimassa vuonna 1946 säädetty tasavaltalainen perustuslaki. Perustuslaki oli monin paikoin yhteneväinen kolmannen tasavallan perustuslain kanssa ja se johti samoihin ongelmiin kuin kolmannen tasavallan aikana, kuten lyhytikäisiin hallituksiin, jotka johtivat politiikan epävakaisuuteen. Jotkut yrittivät aikaansaada vahvaa hallitusta ennen sotaa vallinneen politiikan epävakaisuuden vähentämiseksi, mutta neljäs tasavalta muistetaan kuitenkin epävakaisuudestaan ja monista vallanvaihdoksistaan huolimatta taloudellisesta kasvusta ja teollistumisesta. Neljännen tasavallan perustuslain mukaan Ranska ja sen silloiset siirtomaat yhdistettiin Ranskan unioniksi, johon varsinaisen Ranskan lisäksi kuului merentakaisia departementteja ja territorioita. Muutamat näistä kuitenkin itsenäistyivät jo neljännen tasavallan aikana, ja Ranskan Algeriassa käytiin vuodesta 1954 lähtien itsenäisyyssotaa. Vuonna 1958 säädettiin uusi perustuslaki ja perustettiin viides tasavalta. Samalla Ranskan unioni muutettiin Ranskan yhteisöksi, jonka useimmat jäsenmaat itsenäistyivät muutaman seuraavan vuoden kuluessa. == Aiheesta muualla == Luokka:Ranskan historia
Mianseriini

thumb|Mianserin Mylan 10 mg -mianseniiritabletteja|alt= Mianseriini on tetrasyklinen masennuslääke (TeCA). Lääkkeen kehitti lääkeyhtiö Organon ja kauppanimellä "Tolvon" mianseriinihydrokloridina aine on ollut hoitokäytössä ainakin 1970−luvun lopulta lähtien. Mianseriinista kehitettiin edelleen mirtatsapiini, joka on nykyään eräs kaikkein eniten käytettyjä masennuslääkkeitä SSRI-valmisteiden ohella. Mianseriinin annosvahvuus on samaa luokkaa kuin mirtatsapiinin.Lääkeopas 2008-09, Otava, 2007 Lääkepatentin vanhennuttua markkinoille tuli halvempia rinnakkaisvalmisteita, mutta ilmeisesti käytön vähennyttyä rinnakkaisvalmisteita ei Suomessa ole enää saatavilla. Aiemmin suomalainen lääkeyhtiö Orion myi mianseriinia kauppanimellä Miaxan. Mianseriinin on havaittu eläinkokeissa pidentävän sukkulamatojen elinikää 30–40 %, jos lääkitys annetaan matojen "nuoruusiässä". == Haittavaikutukset == Mianseriinin haittavaikutuksina mainitaan väsyttävyys varsinkin lääkehoidon alkuvaiheissa (sedaatio), harvinaiset, mutta mahdolliset veriarvojen vaaralliset muutokset (agranulosytoosi, veren valkosolujen tuotannon vähentyminen) sekä joskus huimaus, ihottumat, turvotukset, nivelkipu, lihasspasmit ja krampit. Painnonnousu on myös mahdollista mianseriinilla tapahtuvan hoidon aikana. Sedaatio saattaa vaikuttaa koneiden ja laitteen käsittelykykyyn alentavasti. === Lääkkeen käyttöön liittyviä varoituksia === Samanaikaista lääkitystä MAO-estäjillä tapahtuvana ei saa olla. Tästä aiheutuu serotoniinisyndrooman vaara.http://www.oulunomahoito.fi/?page=2447328&id;=lam00039#s4 ??? Alkoholin käyttöä olisi syytä välttää mianseriini-hoidon aikana. Vilustumisen ja äkillisen kurkkukivun kaltaisten oireiden ilmaantuessa, tulisi ottaa pikaisesti yhteys lääkäriin, tarvittaessa päivystykseen. Oireet voivat olla merkki vakavasta luuydindepressiosta eli agranulosytoosista. Mianseriini saattaa aiheuttaa tätä mirtatsapiinia useammin.Lääketieteellinen Aikakauskirja Duodecim 20/1999: "Vanhemmat masennuslääkkeet" (laatinut dos. Esa Leinonen) Epilepsiaa sairastaville ja kouristuksista kärsiville potilaille ei mianseriinin käyttöä suositella, koska lääke alentaa kouristuskynnystä merkittävästi.Achté & Tamminen: Psykiatrian käsikirja, Recallmed, 1998 (s. 324)Lääkäriseura Duodecim: Lehti 20/1999, luettavissa verkkoversiona. Luettu 17.12.2010 == Lähteet == == Aiheesta muualla == *Tolvonin pakkausseloste Laakeinfo.fissä *Mianserin hydrochloride: a novel antidepressant *PubChem: Mianserin *DrugBank: Mianserin *Kyoto Encyclopedia of Genes and Genomes (KEGG): Mianserin Luokka:NASSA-lääkkeet Luokka:Alfa-1-salpaajat Luokka:Alfa-2-salpaajat Luokka:Noradrenaliinin takaisinoton estäjät Luokka:Fenyylipiperatsiinit Luokka:H1-reseptorin vastavaikuttajat Luokka:Trisykliset masennuslääkkeet Luokka:Tetrasykliset masennuslääkkeet
James Enoch Hill

James Enoch (”Jim”) Hill (30. lokakuuta 1929 Chicago, Illinois – 8. elokuuta 2018 Carlinville, Illinois) oli yhdysvaltalainen ampuja, joka sai vuoden 1960 kesäolympialaisissa Roomassa hopeamitalin 50 metrin pienoiskiväärissä (makuu). Asennoissa hän kuitenkin jäi 24. sijalle. Hill oli noihin aikoihin vääpelinä Yhdysvaltain merijalkaväessä. Hill voitti vuonna 1956 National Service Rifle Championshipin ja sai vuonna 1957 Pershing Trophyn NRA:n mestaruuskilpailuissa. == Lähteet == Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1929 syntyneet Luokka:Vuonna 2018 kuolleet
Edward Etzel

Edward Frederick ("Ed") Etzel nuorempi (s. 6. syyskuuta 1952 New Haven, Connecticut) on entinen yhdysvaltalainen ampuja. Hän voitti vuoden 1984 kesäolympialaisissa Los Angelesissa kultaa 50 metrin pienoiskiväärissä (makuu) ja kilpaili myös asennoissa. Kotimaassaan hän kilpaili maavoimien edustajana.Ed Etzel Biography and Olympic Results | Olympics at Sports-Reference.com == Lähteet == Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1952 syntyneet Luokka:Elävät henkilöt
Jan Kůrka

Jan Kůrka (s. 29. toukokuuta 1943 Pelhřimov) on entinen Tšekkoslovakiaa edustanut ampuja. Hän kilpaili vuoden 1968 kesäolympialaisissa Méxicossa ja voitti siellä kultamitalin 50 metrin pienoiskiväärin makuussa. 300 metrin vapaakiväärin asennoissa hän kuitenkin jäi 12. ja 50 metrin pienoiskiväärin asennoissa 29. sijalle. Kotimaassaan Kůrka edusti Dukla Prahaa.Jan Kůrka Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset ampujat Luokka:Tšekkoslovakialaiset olympiavoittajat Luokka:Vuonna 1943 syntyneet Luokka:Elävät henkilöt
Bernd Klingner

Bernd Klingner (s. 28. tammikuuta 1940 Oberlichtenau) on entinen Saksaa ja Länsi-Saksaa edustanut ampuja. Hän voitti vuoden 1968 kesäolympialaisissa Méxicossa kultamitalin 50 metrin pienoiskiväärin asentokilpailussa. Hän oli jo osallistunut Rooman kesäolympialaisiin vuonna 1960, mutta jäänyt 50 metrin pienoiskiväärin asennoissa 18. ja makuussa 19. sijalle.Bernd Klingner Biography and Olympic Results | Olympics at Sports-Reference.com Vuonna 1972 Klingner palasi kesäolympialaisiin Münchenissä, jossa hän kilpaili 50 metrin pienoiskiväärin asennoissa ja sijoittui kuudenneksitoista. Hän edusti kotimaassaan Schützengesellschaft Bremervördeä. == Lähteet == Luokka:Saksalaiset ampujat Luokka:Saksalaiset olympiavoittajat Luokka:Vuonna 1940 syntyneet Luokka:Elävät henkilöt
In Your Eyes (Kylie Minoguen kappale)

"In Your Eyes" on kappale Kylie Minoguen albumilta Fever (2001). Kappale on albumin toinen single ja julkaistiin 21. tammikuuta 2002. Sen kirjoittivat Kylie Minogue, Richard Stannard, Julian Gallagher ja Ash Howes. Kappaletta ei julkaistu singlenä Yhdysvalloissa. == Kappalelista == ;Brittiläinen CD 1 #"In Your Eyes" – 3:18 #"Tightrope" – 4:29 #"Good Like That" – 3:35 ;Brittiläinen CD 2 #"In Your Eyes" – 3:18 #"In Your Eyes" (Tha S Man's Release Mix) – 7:34 #"In Your Eyes" (Smoothie Mix) – 6:23 ;Australialainen CD 1 #"In Your Eyes" – 3:18 #"Never Spoken" – 3:18 #"Harmony" – 4:15 #"In Your Eyes" (Tha S Man's Release Mix) – 7:34 ;Australialainen CD 2 # "In Your Eyes" – 3:18 # "In Your Eyes" (Mr Bishi Mix) – 7:25 # "In Your Eyes" (Jean Jacques Smoothie dub) – 6:23 # "In Your Eyes" (Saeed & Palesh (Main) Mix) – 8:40 == Esitykset == === Esitykset konsertissa === * KylieFever2002 Tour * Showgirl Tour * Showgirl Homecoming Tour * KYLIEX2008 * For You, For Me Tour === Muut esitykset === * An Audience with Kylie (2001) * Money Can't Buy (2003) (TV-konsertti) == Listasijoitukset == Lista (2002) Korkein sijoitus Australia (ARIA Charts) 1 Itävalta (Ö3 Austria Top 40) 22 Belgia (Ultratop 50 Flanderi) 18 Belgia (Ultratop 50 Vallonia) 11 Kanada (Canadian Singles Chart) 11 Tanska (Tracklisten) 10 Suomi (Suomen virallinen lista) 7 Ranska (SNEP) 24 Saksa (Media Control Charts) 18 Irlanti (Irish Singles Chart) 6 Italia (FIMI) 7 Alankomaat (MegaCharts) 14 Uusi-Seelanti (RIANZ) 18 Romania (Romanian Top 100) 1 Ruotsi (Sverigetopplistan) 20 Espanja (PROMUSICAE) 7 Sveitsi (Schweizer Hitparade) 8 Britannia (UK Singles Chart) 3 == Aiheesta muualla == * Kylie Minoguen virallinen sivusto Luokka: Kylie Minoguen kappaleet Luokka: Vuoden 2002 kappaleet
Viktor Šamburkin

Viktor Nikolajevitš Šamburkin (; 12. lokakuuta 1931 Leningrad – 11. toukokuuta 2018 Moskova, VenäjäСкончался Виктор Николаевич Шамбуркин ) oli Neuvostoliittoa edustanut ampuja. Hän kilpaili vuoden 1960 kesäolympialaisissa Roomassa ja voitti siellä kultamitalin 50 metrin pienoiskiväärin asentokilpailussa. Vuoden 1964 kesäolympialaisissa Tokiossa hän kilpaili sekä 50 metrin pienoiskiväärin asennoissa että makuussa, mutta ei yltänyt mitaleille, vaan jäi ensin mainitussa 9. ja jälkimmäisessä 21. sijalle.Viktor Shamburkin Biography and Olympic Results | Olympics at Sports-Reference.com == Lähteet == Luokka:Neuvostoliittolaiset ampujat Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2018 kuolleet
Gimsøystraumenin silta

Gimsøystraumenin silta (norj. Gimsøystraumen bru) on Pohjois-Norjassa Lofooteilla sijaitseva kotelopalkkisilta, joka ylittää Gimsøystraumen-salmen Austvågøyalta Gimsøyan saarelle. Siltaa rakennettiin vuodesta 1979 vuoteen 1980 ja sen kokonaispituus on 839,5 metriä. Se on tarkoitettu maantieliikenteen käyttöön ja sen yli kulkee E10-tie. Sillan on suunnitellut norjalainen rakennusalan yritys Aas-Jakobsen AS. == Lähteet == == Aiheesta muualla == Luokka:Norjan tieliikennesillat Luokka:Vågan Luokka:Nordlandin läänin liikenne Luokka:Betoniarkkitehtuuri
Andy Biersack

Andy Biersack (Andrew Dennis Biersack, s. 26. joulukuuta 1990) on yhdysvaltalaisen rock-yhtye Black Veil Bridesin laulaja. Bändi julkaisi ensimmäisen levynsä, Sex & Hollywood vuoden 2007 alussa, ja pääsi musiikkilistojen seitsemänneksi miltei heti. Black Veil Bridesin toinen (ensimmäinen varsinainen) levy, We Stitch These Wounds julkaistiin 20.7.2010 ja bändi lähti tämän jälkeen nousukiitoon. Seuraava levy, Set The World On Fire ilmestyi 14.6.2011 ja bändin maine kasvoi. Kolmas albumi, Wretched And Divine: The Story Of The Wild Ones julkaistiin 8. tammikuuta 2013. Bändin neljäs, samanniminen albumi, Black Veil Brides joka tunnetaan myös nimellä BVBIV, julkaistiin 27.10.2014. Andy on ainoa alkuperäinen jäsen bändissä. Ennen Black Veil Bridesiä hän oli bändissä nimeltä Biersack, jonka hän oli myös itse perustanut . Nykyään hän asuu Hollywoodissa, Kaliforniassa. Ennen hän tavoitteli näyttelemistä, mutta sanoo nyt keskittyvänsä musiikkiin. Hänen äitinsä on nimeltään Amy, ja isä nimeltään Chris. Andy muutti Ohioon ollessaan 6. luokalla. Hän kävi Ohiossa luovien esittelytaiteiden koulua. Andy aloitti musiikkiuransa 14-vuotiaana, jolloin hän perusti Biersackin, johon kuului hän itse ja hänen muutama ystävänsä. Bändi soitti enimmäkseen Alkaline Trion ja the Misfitsin kappaleita. Kun hän huomasi ihmisten pitävän siitä mitä hänellä oli tarjota, hän perusti Black Veil Bridesin. Näin Black Veil Brides lopulta syntyi. Andyn mielenkiinnon kohteita ovat mm. musiikki, Batman sekä urheilu. Hän on myös erittäin altis loukkaantumisille, sillä 18.6. 2011 Hollywoodissa hän mursi 3 kylkiluutaan (lisäksi yksi kylkiluu lähti pois paikaltaan) hypätessään 4,6 metrin korkeudesta toiselle puolelle (lavalle), jolloin hän ei päässyt sinne asti ja löi kylkensä lujaa lavan reunaan ja tippui maahan selälleen. Andy nukkui kiertueen ajan bussissa istualtaan, sillä ei voinut maata. Hän kuitenkin tapahtumapäivänä viimeisteli konsertin kovista kivuistaan huolimatta. Sen jälkeen hänen paras ystävänsä Matt Good ja pari muuta lähtivät viemään häntä sairaalaan. Toipumisen jälkeen hänellä oli kiertue Warped Tourilla, tosin Black Veil Bridesin täytyi jättää Warpedin ensimmäinen viikko väliin Andyn loukkaantumisen takia. Lokakuun 26. päivä samana vuonna Andy mursi nenänsä rumpusettiin Luxemburgissa kesken keikan. Kaikesta huolimatta hän esiintyi kahden päivän päästä bändinsä kanssa Lontoossa, Isossa- Britanniassa. Andyn taiteilijanimestä on monenlaisia versioita: Andy Six, Andy Sixx ja Andy 6. Vuoden 2011 puolivälistä lähtien Andy on alkanut kuitenkin käyttämään sukunimeään taiteilijanimenään. Toukokuussa 2014 Andy toi julkisuuteen oman sivuprojektinsa, jossa hän toimii taiteilijanimellä Andy Black. Hän julkaisi 19. toukokuuta 2014 singlen nimeltä They Don't Need To Understand. Vaikka Andy onkin alkanut tehdä Black Veil Bridesin ohella myös omia kappaleita, hän vakuuttaa Black Veil Bridesin olevan silti hänelle soolouraansa tärkeämpi ja että hän jatkaa bändissä projektistaan huolimatta. Andy meni naimisiin Juliet Simmsin kanssa vuonna 2016. == Aiheesta muualla == *MySpace Andy Six Luokka:Yhdysvaltalaiset laulajat Luokka:Vuonna 1990 syntyneet Luokka:Elävät henkilöt
Coronation

Coronation on puolalaisen death metal -yhtye Damnationin ensimmäinen EP, joka on julkaistu vuonna 1997. ==Kappaleet== # # # # ==Kokoonpano== * Les – laulu, kitara * Bart – kitara * Nergal – basso * Inferno – rummut ==Aiheesta muualla== * * Luokka:Vuoden 1997 EP:t Luokka:Damnationin albumit
Ev’rybody’s Gonna Be Happy

Ev'rybody's Gonna Be Happy on brittiläisen The Kinks -yhtyeen kappale ja single vuodelta 1965. Kappale ylsi Britanniassa sijalle 17, ja koska kyseessä oli pienimuotoinen floppisijoitus, julkaistiin Yhdysvalloissa singlen A-puolella kappale ”Who'll Be the Next in Line”, joka pääsi sijalle 34. ”Ev'rybody's Gonna Be Happy” sisältyy Kinda Kinks -albumin Yhdysvaltain- painokselle. Kappale oli yhtyeen ensimmäinen singlejulkaisu, jossa rumpali Mick Avoryn annettiin soittaa studiomuusikon sijaan.Doggett 2008, s.15. ==Kappaleet== A-puoli # B-puoli # * ==Lähteet== *The Kinks: Picture Book -boksin kirjanen (kirjoittanut Peter Doggett, 2008) ===Viitteet=== Luokka:The Kinksin kappaleet Luokka:Vuoden 1965 kappaleet
Hal March

Hal March (oik. Harold Mendelson 22\. huhtikuuta 1920 San Francisco, Kalifornia - 19\. tammikuuta 1970 Los Angeles, Kalifornia) oli yhdysvaltalainen näyttelijä ja juontaja. Hän toimi 1950-luvulla juontajana televisiotietokilpailussa The $64,000 Question. March esiintyi Broadwaylla näytelmissä Two for the Seesaw, Come Blow Your Horn ja The Odd Couple. March on saanut kaksi tähteä Hollywood Walk of Famelle. == Lähteet == Luokka:Yhdysvaltalaiset tietokilpailujuontajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 1970 kuolleet
Sergey Mikhalkin

Sergey Mikhalkin (s. 2. maaliskuuta 1983) on venäläinen salibandymaalivahti, joka edustaa Venäjän salibandyliigassa Nizhegorodetsia. Hän on pelannut Venäjän maajoukkueessa vuodesta 2010 lähtien. ==Lähteet== * Sergey Mikhalkinin profiili IFF:n sivustolla Luokka:Venäläiset salibandymaalivahdit Luokka:Vuonna 1983 syntyneet Luokka:Elävät henkilöt
Aleksei Eroškin

Aleksei Eroškin (s. 16. syyskuuta 1982) on venäläinen salibandymaalivahti, joka edustaa Venäjän salibandyliigassa Nizhegorodetsia. Hän pelasi Venäjän maajoukkueessa vuosina 2006–2008. ==Lähteet== * Alexey Eroshkinin profiili IFF:n sivustolla Luokka:Venäläiset salibandymaalivahdit Luokka:Vuonna 1982 syntyneet Luokka:Elävät henkilöt
Tõnis Vähi

Tõnis Vähi (s. 16. tammikuuta 1987) on virolainen salibandymaalivahti, joka edustaa Meistriliigassa Jõgeva SK Tähea. Hän on pelannu Viron alle 19-vuotiaiden maajoukkueessa. ==Lähteet== * Tõnis Vähin profiili IFF:n sivustolla Luokka:Virolaiset salibandymaalivahdit Luokka:Vuonna 1987 syntyneet Luokka:Elävät henkilöt
Martin Hitz

Martin Hitz (s. 11. toukokuuta 1983) on sveitsiläinen salibandymaalivahti. Hän edustaa sveitsiläistä Alligator Malansia. Hitz on pelannut Sveitsin maajoukkueessa vuodesta 2009 lähtien. ==Lähteet== * Martin Hitzin profiili IFF:n sivustolla Luokka:Sveitsiläiset salibandymaalivahdit Luokka:Vuonna 1983 syntyneet Luokka:Elävät henkilöt
Alžbeta Havrančíková

Alžbeta Havrančíková (s. 27. syyskuuta 1963 Poprad, Tšekkoslovakia) on slovakialainen hiihtäjä. Hän edusti urallaan Tšekkoslovakiaa ja sen hajoamisen jälkeen vuodesta 1993 Slovakiaa. Uransa aikana Havrančíková oli mukana kaikkiaan neljissä talviolympialaisissa, parhaana henkilökohtaisena sijoituksenaan kahdeksas sija 1994 Lillehammerin 15 kilometrin kilpailusta. Arvokilpailuista Havrančíková saavutti parhaat sijoituksensa 1989 Lahden MM- kisoissa, missä hän saavutti neljännen sijan sekä kymmenen kilometrin perinteisen että kolmenkymmenen kilometrin vapaan hiihtotavan kilpailuista. 1993 Falunissa hän sijoittui viidenneksi 30 kilometrin vapaan hiihtotavan kilpailussa sekä viestissä Tšekin ja Slovakian yhteisessä joukkueessa. Maailmancupissa Havrančíková voitti urallaan kaksi osakilpailua: viiden kilometrin vapaan hiihtotavan kilpailun joulukuussa 1988 La Feclazissa sekä seuraavan vuoden tammikuussa 30 kilometrin vapaan hiihtotavan kilpailun Klingenthalissa. ==Lähteet== Luokka:Slovakialaiset maastohiihtäjät Luokka:Tšekkoslovakialaiset maastohiihtäjät Luokka:Vuonna 1963 syntyneet Luokka:Elävät henkilöt
Vladimir Sahnov

Vladimir Nikolajevitš Sahnov (s. 25. huhtikuuta 1961 Kamenka, Tselinogradin alue, Kazakstan) on entinen neuvostoliittolainen hiihtäjä. Hän saavutti vuosina 1987 ja 1988 MM- ja olympiahopeaa Neuvostoliiton viestijoukkueessa. Reumatismista kärsinyt Sahnov aloitti hiihtouransa paikallisessa maatalousoppilaitoksessa opettajansa Albert Smaginin valmennuksessa. Vuonna 1979 Apatiitissa käydyissä Neuvostoliiton juniorimestaruuskilpailuissa hän saavutti sijat neljä ja kuusi ja pääsi nuorten maajoukkueeseen. Samana vuonna hän voitti Kazakstanin juniorimestaruuden. Seuraavana vuonna hän oli mukana voittamassa viestikultaa Euroopan sosialistimaiden välisissä kilpailuissa. Vuonna 1981 hän voitti juniorien Neuvostoliiton mestaruuden. Sahnov ei kuitenkaan päässyt mukaan Neuvostoliiton miesten maajoukkueeseen ja häntä pyydettiin jo vaihtamaan ampumahiihtoon, kunnes maajoukkuevalmentaja vaihtui ja hän pääsi joukkueeseen. Seuraavana vuonna Sahnov täytti valmentajien odotukset voitettuaan 21-vuotiaana Neuvostoliiton mestaruuden sekä neuvostokansojen spartakiadit 50 kilometrin matkalla aikuisten sarjassa. 1984 Sarajevon olympialaisten 30 kilometrin kilpailuun Sahnov lähti matkaan alkupään lähtönumerolla. Kisan edetessä lumisade sankkeni ja Sahnov johti kilpailua vielä 60 maaliin tulijan jälkeen, mutta lopulta neuvostoliittolaiset Nikolai Zimjatov ja Aleksandr Zavjalov sekä ruotsalainen Gunde Svan etenivät mitaleille ja jättivät Sahnovin neljännelle sijalle. 1986 Sahnov voitti jälleen 50 kilometrin kuninkuusmatkan neljän vuoden välein järjestetyissä Neuvostoliiton kansallisuuksien spartakiadeissa. 1987 MM-kisoissa Sahnov oli mukana hopealle hiihtäneessä viestijoukkueessa yhdessä maanmiehensä Vladimir Smirnovin, Mihail Devjatjarovin ja Aleksei Prokurorovin kanssa. Vuotta myöhemmin Calgaryn olympialaisissa sama joukkue sijoittui jälleen hopealle. Sahnov joutui lopettamaan uransa vuonna 1989 terveydellisten ongelmien vuoksi. Sittemmin hän toimi vuosina 1993–1999 Kazakstanin miesten hiihtomaajoukkueen päävalmentajana. Nykyisin hän asuu Kökşetawssa. ==Lähteet== * *Henkilökuva Kökşetawn sivuilla Luokka:Neuvostoliittolaiset maastohiihtäjät Luokka:Neuvostoliittolaiset olympiamitalistit Luokka:Vuonna 1961 syntyneet Luokka:Elävät henkilöt
Haapaveden vaakuna

Haapaveden vaakuna on Haapaveden kaupungin tunnus, jonka aiheen haapa ja aaltokoro tekevät siitä puhuvan. Suksisauvan sompa viittaa paikkakunnan nimekkäisiin hiihtäjiin ja suksien valmistamisesta vastanneisiin käsityömestareihin. Vaakunan selitys on ”sinisessä kentässä hopeinen haapa, sen alapuolella aaltokoroinen hopeatyviö, jossa sininen, kultanastainen suksisauvan sompa.” Vaakunan on suunnitellut opettaja Aarno O. Jääskö. Haapaveden kunnanvaltuusto hyväksyi sen kokouksessaan 5. elokuuta 1953 ja Sisäasiainministeriö vahvisti vaakunan käyttöön 10. lokakuuta samana vuonna. == Lähteet == * * * Haapavesi Vaakuna
Harmaaselkämonhiitta

Harmaaselkämonhiitta (Xolmis cinereus) on Etelä-Amerikassa tavattava tyranneihin kuuluva varpuslintu. == Koko ja ulkonäkö == Kooltaan harmaaselkämonhiitta on 21-23 cm. Päälaeltaan ja selästään laji on väritykseltään harmaa. Siivet ovat tummemmat ja lennossa niissä näkyy valkoinen V-muotoinen kuvio. Silmän iiris on linnulla kirkkaan punainen ja pään sivuilla on kaksi valkoista ja yksi musta raita. Harmaaselkämonhiitan kurkku on väriltään valkoinen, rinta tuhkanharmaa ja vatsa valkoinen. Lajin pyrstö on leveä ja höyhenet ovat mustia ja valkokärkisiä. == Levinneisyys ja elinympäristö == Harmaaselkämonhiittaa tavataan Perun kaakkoisosista, Pohjois- Boliviasta, Brasilian koillisosista ja Pohjois-Argentiinasta. Lajin elinympäristöä ovat cerrado-kasvillisuuden alueet sekä puoliavoimet ruohomaat, joilla kasvaa pensaikkoa ja yksittäisiä puita. Harmaaselkämonhiitan elinympäristöt sijaitsevat yleensä alle 1 200 metrin korkeudella merenpinnasta. Ravintonaan harmaaselkämonhiitta käyttää hyönteisiä. Se hyökkää maassa olevien hyönteisten kimppuun pensaan tai puun oksilta. Toisinaan se pyydystää ruokaa myös ilmasta tai juoksee maassa. Lajin pesä voi sijaita puun oksalla tai rakennuksissa. Vanhemmat ruokkivat poikasiaan hyönteisillä, hämähäkeillä ja toisinaan myös pienillä käärmeillä. ==Lähteet== Luokka:Tyrannit
Dhawalagiri

Dhawalagiri () on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Gandaki idässä, Lumbini etelässä sekä Rapti ja Karnali lännessä. Vyöhykkeen pinta-ala on 8 148 neliökilometriä. Alueella asui vuonna 2001 yhteensä 556 191 ihmistä, vuonna 2011 väkiluku oli 542 296\. Vyöhykkeen pääkaupunki on Baglung (Bāgluṅ) (29 360 as. vuonna 2011). Maailman seitsemänneksi korkein vuori Dhaulagiri (8 168 m) sijaitsee vyöhykkeen alueella, samoin kuin Nepalin ainoa laillinen metsästysalue. == Piirikunnat == * Baglung * Mustang * Myagdi * Parbat == Lähteet == == Aiheesta muualla == *
Marco Mangia

Marco Mangia (s. 21. syyskuuta 1986) on sveitsiläis-italialainen salibandymaalivahti, joka edustaa sveitsiläistä Jona Uznach Flamesia. Hän on pelannut Italian maajoukkueessa vuodesta 2008 lähtien. ==Lähteet== * Marco Mangian profiili IFF:n sivustolla Luokka:Sveitsiläiset salibandymaalivahdit Luokka:Italialaiset salibandymaalivahdit Luokka:Vuonna 1986 syntyneet Luokka:Elävät henkilöt
Renato Petró

Renato Petró (s. 12. marraskuuta 1979) on sveitsiläis-italialainen salibandymaalivahti, joka edustaa sveitsiläistä Kloten Bülach Jetsia. Hän on pelannut Italian maajoukkueessa vuodesta 2004 lähtien. ==Lähteet== * Renato Petrón profiili IFF:n sivustolla Luokka:Sveitsiläiset salibandymaalivahdit Luokka:Italialaiset salibandymaalivahdit Luokka:Vuonna 1979 syntyneet Luokka:Elävät henkilöt
Nepalin kehitysalueet

Nepalin kehitysalueet () ovat Nepalin neljäntoista vyöhykkeen tai maan 75 piirikunnan muodostamia ryhmiä. Kehitysalueet on nimetty ilmansuuntien mukaan, maan pääkaupunkiseudusta katsoen: itä, keski, länsi, keskilänsi ja kaukolänsi (äärimmäinen länsi). Nepal ja sen kehitysalueet jaetaan tilastoissa usein kolmeen ekologiseen osaan etelästä pohjoiseen: Terai eli tasanko, kumpu ja vuoristo. Näissä ekologisissa tai luonnonoloiltaan poikkeavissa osissa esimerkiksi maatalouden tuotantomahdollisuudet (ilmaston suotuisuus, maaston korkeus) ja väestön elinolot poikkeavat keskeisesti toisistaan. Kullekin kehitysalueelle saadaan ekologisten alueiden pohjalta muodostettua kolme osaa. Itäselle kehitysalueelle jako on esimerkiksi Itäisen kehitysalueen Terai (lyhyesti: Itäinen Terai), Itäinen kumpu ja Itäinen vuoristo. Kehitysalueet ja niiden nepalinkieliset nimet idästä länteen:Nepal Statoids Nepalin kehitysalueet nro Kehitysalue Nimi nepalin kielellä Sisältyvät vyöhykkeet Keskus- paikka Väkiluku (2011) Pinta- ala (km2) Alue- koodi ISO 3166-2 1 Itäinen kehitysalue (Purwanchal) पुर्वाञ्चल विकास क्षेत्र Sagarmatha, Kosi, Mechi Dhankuta NP-4 2 Keskinen kehitysalue (Madhyamanchal) मध्यमाञ्चल विकास क्षेत्र Bagmati, Narayani, Janakpur Kathmandu NP-1 3 Läntinen kehitysalue (Pashchimanchal) पश्चिमाञ्चल विकास क्षेत्र Dhawalagiri, Gandaki, Lumbini Pokhara NP-3 4 Keskilännen kehitysalue (Madhya Pashchimanchal) मध्य पश्चिमाञ्चल विकास क्षेत्र Karnali, Bheri, Rapti Birendranagar NP-2 5 Kaukolännen kehitysalue (Sudur Pashchimanchal सुदुर पश्चिमाञ्चल विकास क्षेत्र Mahakali, Seti Dipayal Silgadhi NP-5 == Lähteet == ==Aiheesta muualla== * Index of Geographical Names of Nepal (ngiip.gov.np) * Nepal. Number of VDC:s and Municipalities (per region and district, end of 2014) (ddcpalpa.gov.np) *
Taiteilijasiirtokunta

Taiteilijasiirtokunta, taiteilijakolonia tai taiteilijayhteisö on paikka, jossa luovan työn harjoittajat elävät ja ovat vuorovaikutuksessa toistensa kanssa. Taiteilijat kutsutaan tai valitaan muodollisen prosessin kautta asumaan siirtokunnassa jakson, joka voi kestää muutamasta viikosta yli vuoteen. Nykyiset taiteilijasiirtokunnat perustuvat 1800-luvun lopun ja 1900-luvun alun esikuviin. Nykyisin sadat taiteilijasiirtokunnat tarjoavat ajan, työtilan ja yhteistyön mahdollisuuksia tavallisen työskentelymaailman ulkopuolella. Taiteilijasiirtokunta muistuttaa jossain määrin taiteilijaresidenssiä. Ero taiteilijaresidenssin ja taiteilijasiirtokunnan välillä on tavallisesti se, että residenssissä on usein vähemmän taiteilijoita ja siirtokunnassa on usein enemmän vuorovaikutusta. Taiteilijasiirtokuntia ja residenssejä tarjoavat nykyisin maailmanlaajuisesti kaksi pääorganisaatiota, Amsterdamissa sijaitseva Res Artis ja Alliance of Artits, joka sijaitsee Providencessa Rhode Islandilla Yhdysvalloissa. Taiwanissa toimiva Intra Asia Network on vähemmän muodollinen organisaatio, joka toimii luovien yhteisöjen ja vaihtojen edistämiseksi Aasiassa. Näiden yhteenliittymien piirissä ovat useimmat maailman toimivat taiteilijasiirtokunnat. 1800- ja 1900-lukujen vaihteessa toimi Ahvenanmaalla Önningebyn taiteilijasiirtokunta. == Historiaa == Varhaiset taiteilijasiirtokunnat syntyivät 1800-luvun alussa. Arvioidaan, että vuosien 1830 ja 1914 välillä noin 3 000 ammattitaiteilijaa osallistui tähän massamuuttoon pois kaupunkikeskustoista maaseudulle, joissa he asuivat vaihtelevia ajanjaksoja yli 80 yhteisössä. Moskovan lähellä olevasta Abramtsevon taiteilijasiirtokunnasta tuli kirjailijoiden ja taiteilijoiden tapaamispaikka, jossa vaalittiin slavofiilisiä ajatuksia 1870- ja 1880-luvuilla. Eräs tunnettu taiteilijasiirtokunta oli Darmstadtissa, Saksassa sijainnut Mathilden­höhen taiteilijasiirtokunta. Se perustettiin 1899 mesenaattinaan Hessenin suurherttua Ernest Louis. Taiteilijoiden tavoitteena oli kehittää moderneja ja eteenpäin katsovia rakennuksia ja asuntoja. Mathildenhöhe tunnetaan keskeisenä jugendin eli art nouveaun ajatusten kehityspaikkana, jossa työskentelivät muun muassa Peter Behrens, Paul Bürck, Rudolf Bosselt, Hans Christiansen, Ludwig Habich, Patriz Huber ja Joseph Maria Olbrich. == Katso myös == *Taiteilijaresidenssi == Lähteet == == Aiheesta muualla == * Alliance of Artits Communities Yhdysvalloissa * Schiedmayer grand piano from the musicroom of the House Behrens 1901 Luokka:Taiteilijaryhmät
Boris Pellegrini

Boris Pellegrini (s. 20. huhtikuuta 1980) on sveitsiläis-italialainen salibandypelaaja. Hyökkääjänä pelaava Pellegrini edustaa sveitsiläistä Ticino Unihockeyta. Hän on pelannut Italian maajoukkueessa vuodesta 2008 lähtien. ==Lähteet== * Boris Pellegrinin profiili IFF:n sivustolla Luokka:Sveitsiläiset salibandyn pelaajat Luokka:Italialaiset salibandyn pelaajat Luokka:Vuonna 1980 syntyneet Luokka:Elävät henkilöt
Miska Aaltonen

Miska Aaltonen (s. 1972) on suomalainen motocross-, supermoto- ja endurokuljettaja. Aaltosen ura alkoi vuonna 1988, jolloin hän osallistui ensimmäisiin motocrossin EM-kisoihinsa. Hän ajoi motocrossia Euroopassa lähinnä Belgiassa, mutta myös Espanjassa, Italiassa ja Hollannissa. Aaltonen sijoittui motocrossin MM-sarjassa parhaimmillaan kuudenneksi ja hän voittanut Kouvolan vuoden 1999 MM-osakilpailun. Joukkue-MM:ssä hän oli toinen. Lisäksi hänellä on lajista 13 SM-kultaa. Supermotossa Aaltonen sijoittui viidenneksi Pohjoismaiden mestaruuskisoissa vuonna 2010. Aaltosen nykyinen kisapyörä on Beta 450 cm³. Aaltonen ajoi myös kauden 2005 Enduron maailmanmestaruussarjassa. Aaltonen on koulutukseltaan liikuntatilojen hoitaja. Hän on asunut viimeiset pari vuotta Naantalin Merimaskussa ja tätä ennen kymmenisen vuotta Littoisissa. Ammattilaisvuosinaan Aaltosen harjoitteluun kuului hiihtoa ja alamäkipyöräilyä, sekä uintia ja soutua. Itse lajiharjoituksia oli vain 3–6 tuntia viikossa. Nykyään Aaltonen ajaa supermotoa harrastusmaisesti ja crossin ammattimaisen ajamisen hän lopetti vuonna 2005. == Lähteet == Luokka:Suomalaiset motocrosskuljettajat Luokka:Suomalaiset endurokuljettajat Luokka:Vuonna 1972 syntyneet Luokka:Elävät henkilöt
Adrien Théaux

Adrien Théaux (s. 18. syyskuuta 1984 Tarbes, Ranska) on ranskalainen alppihiihtäjä, joka edustaa EMHM Val Thorens -seuraa. Théaux sijoittui Val d’Isèren MM-kilpailuissa 2009 syöksylaskussa viidenneksi. Vancouverin olympialaisissa 2010 hän oli syöksylaskussa kuudestoista, supersuurpujottelussa kolmastoista ja superalppiyhdistetyssä kahdestoista. Garmisch-Partenkirchenin MM-kilpailuissa 2011 hän oli supersuurpujottelussa kymmenes. Schladmingissa 2013 hän sijoittui samassa lajissa yhdeksänneksi ja syöksylaskussa kymmenenneksi. Sotšin olympialaisissa 2014 hän oli supersuurpujottelussa 11:s, superalppiyhdistetyssä 17:s ja syöksylaskussa 18:s. Théaux saavutti Vailin / Beaver Creekin MM-kilpailuissa 2015 pronssia supersuurpujottelussa ja oli kahdeksas syöksylaskussa. Sankt Moritzin MM- kilpailuissa 2017 hän sijoittui alppiyhdistetyssä yhdeksänneksi ja Pyeongchangin olympialaisissa 2018 supersuurpujottelussa 15:nneksi. Åren MM- kilpailuissa 2019 hän oli supersuurpujottelussa viides ja syöksylaskussa 15:s. Théaux'n ensimmäinen kilpailu alppihiihdon maailmancupissa oli Kranjska Goran suurpujottelussa 28. helmikuuta 2004. Ensimmäisen pistesijansa hän saavutti kaudella 2005–2006 oltuaan 19:s Val d'Iseren superalppiyhdistetyssä. Kolmen parhaan joukkoon hän sijoittui ensimmäisen kerran Beaver Creekin supersuurpujottelussa joulukuussa 2010 oltuaan toinen. Kitzbühelin syöksylaskussa tammikuussa 2011 hän sijoittui kolmanneksi ja otti ensimmäisen voittonsa Lenzerheidessa maaliskuussa 2011. Kaudella 2011–2012 Théaux oli toinen Crans-Montanan supersuurpujottelussa sekä kolmas Lake Louisen supersuurpujottelussa ja Krasnaja Poljanan syöksylaskussa. Kaudella 2012–2013 hän voitti Kvitfjellin syöksylaskun ja sijoittui toiseksi Lake Louisen supersuurpujottelussa. Supersuurpujottelucupissa hän sijoittui viidenneksi. Kaudella 2013–2014 hän oli kolmas Lake Louisen syöksylaskussa sekä Val Gardenan supersuurpujottelussa. Kaudella 2014–2015 hän sijoittui toiseksi Saalbachin supersuurpujottelussa. Kaudella 2015–2016 hän voitti Santa Caterinan syöksylaskun ja sijoittui kolmanneksi Wengenin superyhdistetyssä. == Lähteet == Luokka:Ranskalaiset alppihiihtäjät Luokka:Vuonna 1984 syntyneet Luokka:Elävät henkilöt
Pukkilan vaakuna

Pukkilan vaakuna on Pukkilan kunnan tunnus. Vaakunan aihe viittaa puhuvasti kunnan nimeen, mutta nimen yhteys Bock-sukuun (ruots. pukki) on epätodennäköinen. Vaakunan selitys kuuluu ”sinisessä kentässä hopeinen pukinpää.” Vaakunan on suunnitellut Olof Eriksson, ja Pukkilan kunnanvaltuusto hyväksyi sen 27. syyskuuta 1954. Sisäasiainministeriö vahvisti vaakunan käyttöön 29. joulukuuta samana vuonna. == Lähteet == * * Pukkila Vaakuna
Solifer SFR

SFR on Soliferin tuottama moposkootteri jota on valmistettu vuodesta 2009 lähtien. == Tekniset tiedot == *Moottori: 1-sylinterinen, 2-venttiilinen ja ilmajäähdytteinen nelitahtimoottori *Iskutilavuus: 49 cc *Teho: 5 hv (3,6kW) 7500 rpm *Sytytys: 12V, CDI *Käynnistys: sähkö- ja poljinkäynnistys *Vaihteet: automaatti/variaattori *Jarrut (etu/taka): levy/rumpu *Renkaat: 110/70-12" *Polttoainesäiliö: 4 l *Akseliväli: 118 cm *Istuinkorkeus: 75 cm *Mitat: 1660x663x110 cm *Paino: 87 kg *Kantavuus: 150 kg *Rekistöröity kahdelle *Kulutus: n.3 l/100km == Lähteet == * SFR
Aeroplane

Aeroplane on Red Hot Chili Peppersin kappale, joka on albumilla One Hot Minute. Kappale julkaistiin singlenä helmikuussa 1996. Se on albumin kolmas single, ja siitä tehtiin musiikkivideo vuonna 1996. Vaikka kappale itse ei päässyt yhtyeen Greatest Hits -albumille, sen musiikkivideo oli kokoelma- albumin DVD-versiossa. Red Hot Chili Peppers soitti kappaleen ensimmäistä kertaa vuoden 1994 Woodstock-festivaaleilla, jolloin yhtye soitti myös ensi kertaa kappaleen "Warped". Kappaleen lopussa Flean bassosoolon säestämänä laulaa lapsikuoro, jossa on Flean tyttären, Claran lisäksi hänen päiväkotikavereitaan. ==Musiikkivideo== Singlestä tehtiin musiikkivideo vuonna 1996, samana vuonna kun se oli julkaistukin. Videossa yhtye esittää kappaleen lentokentäksi lavastetussa studiossa, "lentoemäntien" ympäröimänä. Kappaleen lopussa Flean tytär ja tämän luokkakaverit esiintyvät lentokoneiksi pukeutuneina. Videon ohjasi Gavin Bowden, joka ohjasi myös kappaleen "Warped" musiikkivideon. ==Julkaisu== Single menestyi myös hyvin listoilla, kuten kaksi edellistäkin. Aeroplane saavutti yhden paikan listan kärjessä, ollen ensimmäinen RPM (magazine)-listalla, Kanadassa. Toinen kymmenen kärkeen sijoittuminen oli Alternative Songs -listalla, jossa single oli kahdeksas. ===Listasijoitukset=== Lista Korkein sijoitus Listaviikot Alternative Songshttp://www.billboard.com/#/song/red-hot-chili-peppers/aeroplane/1805733 8 17 Hot Mainstream Rock Trackshttp://www.allmusic.com/artist/red-hot-chili- peppers-p5241/charts-awards/billboard-singles 12 ? Britannian singlelista https://web.archive.org/web/20120305071418/http://www.chartstats.com/songinfo.php?id=23807 11 3 Kanadan singlelista (RPM) Singlen sijoitus Kanadan RPM-listalla 1 13 Australian singlelistahttp://australian- charts.com/search.asp?search=Red+Hot+Chili+Peppers&cat;=s 35 10 Canadian Hot 100Singlen sijoitus Canadian Hot 100-listalla 48 9 Uuden-Seelannin singlelistahttp://charts.org.nz/search.asp?search=Red+Hot+Chili+Peppers&cat;=s 26 8 ==Singlen kappaleet== CD Single 1 # "Aeroplane" # "Backwoods (live)" # "Transcending (live)" # "Me and My Friends (live)" CD Single 2 # "Aeroplane" # "Suck My Kiss (live)" # "Suffragette City (live)" ==Lähteet== Luokka:Red Hot Chili Peppersin kappaleet Luokka:Vuoden 1995 kappaleet
Sophie Masloff

Sophie Masloff (23. joulukuuta 1917 Pittsburgh, Pennsylvania – 17. elokuuta 2014 Mt. Lebanon, Pennsylvania) oli yhdysvaltalainen demokraattisen puolueen poliitikko. Hän pääsi Pittsburghin kaupunginvaltuustoon ja toimi sitten vuosina 1988–1994 kaupunkinsa 55. pormestarina. Hän oli ensimmäinen nainen ja ensimmäinen juutalainen kyseisessä virassa. Masloff syntyi Sophie Friedman -nimisenä romanianjuutalaisille vanhemmille, Jennie ja Louis Friedmanille. Hän menetti isänsä ollessaan kaksivuotias. Hän valmistui vuonna 1935 Fifth Avenue High Schoolista ja aloitti vuonna 1938 virkailijan työn Allegheny County Court of Common Pleasissa, jossa sitten toimi 38 vuoden ajan. Vuonna 1976 Masloff tuli valituksi kaupunginvaltuutetuksi. Hän nousi valtuuston puheenjohtajaksi, ja pormestari Richard Caliguirin kuoltua 6. toukokuuta 1988 hän toimi loppukauden ajan tämän korvaajana. Marraskuussa 1989 Masloff valittiin jatkamaan pormestarina. Vuonna 1993 hän ei enää pyrkinyt seuraavalle kaudelle. Hän kuitenkin toimi presidentin valitsijamiehenä Pennsylvaniasta vuonna 1996 sekä Pennsylvanian edustajana Demokraattien kansalliskokouksessa vuosina 2000 ja 2004. Masloffin hallinto joutui vastaamaan sellaisiin ongelmiin kuin urbaaniin rappeutumiseen, teollisuussektorin laskuun ja infrastruktuurin murentumiseen. Masloff ilmaisi toivovansa kaupungin baseball- ja jalkapallojoukkueille erillisiä stadioneitaan (myöhemmin rakennettiin PNC Park ja Heinz Field). Lisäksi hän muun muassa yksityisti Pittsburghin eläintarhan, Kansallisen lintutalon, Phipps-kasvihuoneen ja Schenley Parkin golfradan. Vuonna 2007 katu PNC Parkin lähellä nimettiin Masloffin mukaan hänen 90-vuotispäivänsä kunniaksi. ==Lähteet== Luokka:Yhdysvaltalaiset demokraattipoliitikot Luokka:Yhdysvaltalaiset pormestarit Luokka:Pittsburgh Luokka:Vuonna 1917 syntyneet Luokka:Vuonna 2014 kuolleet
Tahvio

thumb|250px|Tahviossa sijaitseva Tahvion koulu Tahvio on kylä Nuorikkalan kaupunginosassa Raisiossa. Tahvio on maaseutumaista aluetta, jonka rakennuskanta koostuu omakotitaloista, maanviljelysrakennuksista ja muutamista isommista kartanotyylisistä rakennuksista. Tahviossa sijaitsee Tahvion koulu, jossa on vuosiluokat 3–6. Tahvion itäpuolella ovat Raisio Oyj:n Raision tehtaat ja länsipuolella Piuhanjoki. Pohjoisosaa reunustaa Uudenkaupungin rata ja siitä erkaneva Naantalin rata. == Lähteet == Luokka:Raisio Luokka:Varsinais-Suomen maakunnan kylät
Karlheinz Smieszek

Karlheinz Smieszek (s. 5. elokuuta 1948 Kitzingen, Baijeri) on uransa lopettanut kilpa-ampuja. Hän voitti Länsi-Saksalle kultamitalin 50 metrin pienoiskiväärin makuuasentokilpailussa vuoden 1976 kesäolympialaisissa Montrealissa; pisteitä hän sai kaikkiaan 599. Kotimaassaan hän edusti Braunschweiger Schützengesellschaftia.Karlheinz Smieszek Biography and Olympic Results | Olympics at Sports-Reference.com == Lähteet == Luokka:Saksalaiset ampujat Luokka:Saksalaiset olympiavoittajat Luokka:Vuonna 1948 syntyneet Luokka:Elävät henkilöt
Vladimir Vetrov

Vladimir Ippolitovitŝ Vetrov () (10. lokakuuta 1932 - 23\. tammikuuta 1985) oli neuvostoliittolainen sähköinsinööri, eversti ja vakooja, joka toimi Kylmän sodan aikana KGB:n sisällä kaksoisvakoojana koodinimellä Farewell. Eversti Vetrovin vuotamat asiakirjat vaikuttivat ratkaisevasti Neuvostoliiton romahtamiseen. Heinäkuussa 1981 Ranskan presidentti Francois Mitterrand kertoi Yhdysvaltojen presidentti Ronald Reaganille, että Vetrov oli luovuttanut salaisia asiakirjoja Ranskalle. Niistä paljastui, että ainakin vuodesta 1970 alkaen Neuvostoliitto oli tehnyt järjestelmällistä tieteellis-teknistä tiedonhankintaa ja vakoilua. Parhaimmillaan näin saatiin kaksi kolmasosaa Neuvostoliiton tarvitsemista teknologioista, ja vain yksi kolmasosa täytyi selvittää itse. Tästä alkaen Yhdysvallat tiukensi maastavientikäytänteitään ja vaati muitakin länsimaita noudattamaan niitä. Neuvostoliiton oma innovointikyky arvioitiin heikoksi, ja Yhdysvallat pyrki estämään innovaatioiden ostamisen lännestä. ==Lähteet== ==Aiheesta muualla== *CIA: The Farewell Dossier Luokka:Neuvostoliittolaiset teloitetut Luokka:Neuvostoliittolaiset vakoojat Luokka:Vakoilusta teloitetut Luokka:Vuonna 1932 syntyneet Luokka:Vuonna 1985 kuolleet
Kustavin vaakuna

Kustavin vaakuna on Kustavin kunnan tunnus. Sen aaltokoroinen palkki viittaa kunnan pääsaaret toisistaan erottavaan salmeen, Ströömiin, ja ankkurit merenkulkuun yleensäkin. Vaakunan selitys kuuluu ”punaisessa kentässä aaltokoroinen hopeapalkki, jonka saatteena molemmin puolin paaluittain kulta- ankkuri.” Vaakunan ovat suunnitelleet Arvo Viljanti, A. Lukala ja Ahti Hammar, ja Kustavin kunnanvaltuusto hyväksyi sen kokouksessaan 8. toukokuuta 1956. Sisäasiainministeriö vahvisti vaakunan käyttöön 17. heinäkuuta samana vuonna. == Lähteet == * * Kustavi Vaakuna
Samuel T. Cohen

Samuel Theodore Cohen (25. tammikuuta 1921 New York, Yhdysvallat – 28. marraskuuta 2010 Los Angeles, Yhdysvallat) oli yhdysvaltalainen fyysikko, joka tunnetaan neutronipommin keksijänä. Cohen syntyi Brooklynissa New Yorkissa itävaltalaistaustaiseen juutalaisperheeseen. Hänen vanhempansa olivat muuttaneet Yhdysvaltoihin Britannian kautta. Samuelin ollessa nelivuotias perhe muutti Los Angelesiin, missä hänen isänsä työskenteli puuseppänä elokuvakulissien valmistamiseksi. Cohen opiskeli fysiikkaa UCLAssa, josta hän suoritti Bachelor of Science -tutkinnon vuonna 1943. Armeijaan liittymisensä jälkeen hänet sijoitettiin MIT:hen, missä häntä koulutettiin edelleen fysiikassa ja matematiikassa. Lopulta Cohen sijoitettiin työskentelemään Manhattan-projektiin. Vaikka Cohen ei koskaan suorittanut tohtoritutkintoa, hän laski muun muassa neutronitiheyksiä Fat Man -pommiin, joka pudotettiin Nagasakiin, Japaniin. Toisen maailmansodan jälkeen hän siirtyi RAND Corporationin palvelukseen Santa Monicaan, missä hän vietti valtaosan työurastaan. Pääinnoitus neutronipommin keksimiseen oli hänen mukaansa vierailu vuonna 1951 Souliin, joka oli juuri tuhoutunut laajalti Korean sodassa. Hän suunnitteli neutronipommin käyttäen lyijykynää, paperia ja laskutikkua, jonka hän oli saanut isältään 15-vuotissyntymäpäivälahjaksi. Cohen puhui neutronipommin puolesta koko uransa ajan pitäen sitä ”järkevimpänä” ja ”moraalisimpana” aseena, joka on koskaan kehitetty. Presidentit John F. Kennedy, Lyndon Johnson ja Jimmy Carter kieltäytyivät kehittämästä asetta sanoen, että se järkyttäisi olemassa olevaa voimatasapainoa. Ronald Reaganin hallinto tilasi vuonna 1981 kuitenkin 700 neutronikärkeä vastapainoksi Itä-Eurooppaan sijoitetuille suurille Neuvostoliiton panssarijoukoille. Reagan näki pommit taktisena aseena, joka kykenisi pysäyttämään tankit tuhoamatta koko mannerta. Aseista luovuttiin kuitenkin myöhemmin protestien ja Neuvostoliiton hajoamisen jälkeen. Cohen oli naimisissa vaimonsa Margaretin (o.s. Munnemann) kanssa 50 vuotta, ja pariskunnalla oli kaksi poikaa ja tytär. Hän kuoli kotonaan Los Angelesin Brentwoodissa kaksi viikkoa vatsasyöpäleikkauksen jälkeen. ==Lähteet== Luokka:Yhdysvaltalaiset fyysikot Luokka:Vuonna 1921 syntyneet Luokka:Vuonna 2010 kuolleet
Kymppi-Maukkaat

Kymppi-Maukkaat on suomalainen elintarvikeyhtiö, joka valmistaa pakastetaikinoita, mämmiä, hernekeittoa ja joululaatikoita. == Historiaa == Yrityksen alkuperäinen nimi oli Vähittäiskaupan teollisuus, ja se oli Toijalassa sijaitseva vähittäiskauppiaiden vuonna 1960 perustama elintarviketehdas. Tuotevalikoimiin on kuulunut muun muassa hernekeitto, makaroni, jäätelötötteröt, kurkkusäilykkeet ja mämmi. Mämmiä valmistetaan edelleen samalla Kymppi-mämmi -nimellä. Tehtaan osti Raisio-yhtymä vuonna 1988, jolloin yrityksen nimeksi tuli Foodie Oy. Raisio myi yrityksen vuoden 1999 syyskuussa Laihian Mallas Oy:lle, jonka tytäryhtiönä yrityksen toiminta jatkuu edelleen nimellä Kymppi-Maukkaat Oy. == Aiheesta muualla == * Kymppi- Maukkaat * VKT Pörssitiedon netissä Luokka:Suomalaiset elintarvikeyritykset Luokka:Akaa
Kuin kieli

Kuin kieli on Intiassa Odishan osavaltion Ganjamin ja Phulbanin piirikunnissa puhuttu dravidakieli. Sillä on noin 650 000 puhujaa. Kui kuuluu dravidakielten etelä-keskiryhmään. Sen lähin sukukieli on kuvi, jonka kanssa se usein sekoitetaan. Lähetyssaarnaajat ovat kirjoittaneet kuita latinalaisella ja orijalaisella kirjaimistolla. ==Lähteet== Luokka:Dravidakielet Luokka:Intian kielet
Kuvin kieli

Kuvin kieli on Intiassa Orissan osavaltion Ganjamin, Kalahandin ja Koraputin piirikunnissa sekä Andhra Pradeshin Visakhapatnamin ja Srikakulamin piirikunnissa puhuttu dravidakieli. Sillä on noin 250 000 puhujaa. Kuvi kuuluu dravidakielten etelä-keskiryhmään. Sen lähin sukukieli on kui, jonka kanssa se usein sekoitetaan. Lähetyssaarnaajat ovat kirjoittaneet kuvia latinalaisella ja orijalaisella kirjaimistolla. ==Lähteet== Luokka:Dravidakielet Luokka:Intian kielet